भास्कर संवाददाता | नोहर
भास्कर संवाददाता | नोहर
सिंचाईसे वंचित गांवों को सिंचाई से जोड़ने की मांग को लेकर असिंचित क्षेत्र संघर्ष समिति द्वारा 6 मार्च को यहां एडीएम कार्यालय का घेराव किया जाएगा। इसके लिए समिति के पदाधिकारियों ने शनिवार को कई गांवों में जनसंपर्क किया। शनिवार को समिति अध्यक्ष महंत गोपालनाथ ने गांवों में जनसंपर्क कर किसानों से नोहर पहुंचने की अपील की। ब्लॉक कांग्रेस कमेटी के अध्यक्ष सोहन ढिल ने कहा कि सरकार प्रशासन किसानों को गुमराह करने में लगे हैं। हर बार उन्हें कोरे आश्वासन दिए जा रहे हैं। जिस कारण किसानों में रोष बढ़ता जा रहा है। जिला परिषद सदस्य मंगेज चौधरी ने कहा कि किसानों की वाजिब मांग को लेकर सरकार प्रशासन ढुलमुल रवैया अपनाए हुए हैं। इस अवसर पर पूर्व सरपंच शंकरलाल शर्मा, धर्मपाल गोदारा, प्रताप महरिया, राकेश नेहरा, विनोद ईशराम, विकास स्वामी सहित समिति के कई पदाधिकारी उपस्थित थे। समिति के पदाधिकारियों ने शनिवार को क्षेत्र के गांव गोरखाना, कर्मशाना, मंदरपुरा, बाच्छुसर, श्योरानी, खोपड़ा, ललानिया, लाखासर, चैनपुरा आदि गांवों में जनसंपर्क किया।
bho_Deva bho_Deva hin_Deva